Surf rock

Surf rock je rockový hudobný subžáner založený v Spojených štátoch. Je zmesou surfovej hudby a rock and rollu. Žáner bolpopulárny v šesťdesiatych rokoch 20. storočia. Vznikol v Južnej Kalifornii a bol ovplyvnený hudobnými prvkami, ktoré pochádzajú od mexických imigrantov.

Surfová hudba je žánrom, ktorý je spojený s kultúrou surfingu, ktorá má korene v oblasti Orange County (štát Kalifornia). Vznikala začiatkom 20. storočia, k jej rozmachu začalo dochádzať v priebehu 50. až 60. rokov (kedy sa k tejto kultúre pripojila aj silná austrálska plážová kultúrna komunita), no jej kultúrne tradície pretrvávajú dodnes. Surfisti majú svoj osobitý štýl obliekania, vyjadrovací žargón, témy surfingu, ich životného štýlu a pocitová škála komunity je badateľná vo filmoch, literatúre ako aj hudbe, ktorá je pre ňu charakteristická. V surfovej hudbe je daný dôraz na gitarové, vplyvom hispánskej kultúry skôr akusticky znejúce hudobné kompozície a prepracovanejšie, harmonicky naspievané vokálne zbory. Spolu s vývojom populárnej hudby sa vyvíjali aj subžánre surfovej hudby, ktoré preberali moderné trendy. Vznikol tak surf pop (najznámejším predstaviteľom je kapela The Beach Boys), ktorého súčasťou sú surfové balady a surf rock, ktorý preberal dôraznejšie rockové, rytmické línie s využitím elektrických gitár, niekedy saxofónov v hlavnej melódii (najznámejším predstaviteľom je gitarista Dick Dale).

Rock
Pop (hudobný žáner)